কর্মহীন সাড়ে ১৩শ’ পরিবারে ত্রাণ পৌঁছে দিলো বিজিবি – https://surmamail.com/
প্রকাশিত: ৯:৫৩ অপরাহ্ণ, জুলাই ২৭, ২০২০
তাহিরপুর সংবাদদাতা : সুনামগঞ্জের তাহিরপুর সীমান্তে বন্যায় ক্ষতিগ্রস্থ নিম্নআয়ের কর্মহীন সাড়ে ১৩শ’ পরিবারে মধ্যে (বিদ্যানন্দ) ফাউন্ডেশনের তৃতীয় পর্বের ত্রান-সমগ্রী পৌঁছে দিলো সুনামগঞ্জ-২৮ ব্যাটালিয়ন বর্ডারগার্ড বাংলাদেশ (বিজিবি)।
বিজিবি সুত্রে জানাগেছে, সীমান্ত এলাকায় বন্যায় ক্ষতিগ্রস্থদের মধ্যে সোমবার (২৭ জুলাই) দিনব্যাপী সামাজিক দুরুত্ব বজায় রেখে প্রতিজনকে ৪ কেজি চাল, ৩ কেজি আটা, দেড় কেজি ডাল দেয়া হয়।
সীমান্তের লাউয়েরগড় (বিওপি) ১৫০ পরিবার, চাঁনপুর (বিওপি) ৫০০ পরিবার, টেকেরঘাট (বিওপি) ৩০০ পরিবার, বালিয়াঘাটা (বিওপি) ২০০ পরিবার, চারাগাঁও (বিওপি) ২০০টি পরিবারসহ মোট সাড়ে ১৩শ’ পরিবারের মধ্যে এসব ত্রাণ-সামগ্রী তুলে দেয়া হয়েছে।
সুনামগঞ্জ-২৮ ব্যাটালিয়ন (বিজিবি) অধিনায়ক লে-কর্নেল মাকসুদুল আলম জানান, বন্যায় ক্ষতিগ্রস্থ কর্মহীন হয়ে যাওয়া মানুষজনের মধ্যে সামাজিক দুরুত্ব বজায় রেখে, সীমান্তে অসহায়দের মধ্যে বিদ্যানন্দ ফাউন্ডেশনের ত্রান-সামগ্রী বিতরণ করা হয়েছে।